Politisk ble det Venstre som fikk nyte godt av hans engasjement. Han var formann i Det Norske Studentersamfund våren 1914 og medlem av Akers herredstyre fra 1914 til 1916. Rett nok fulgte han sine venner Fridtjof Nansen og Christian Michelsen inn i Fedrelandslaget i 1925, men det ble bare en kort periode før han så hvilken retning laget tok. Han var stortingskandidat for Venstre i Vestfold i 1933, 1936 og ved første valg etter krigen. Men han nådde ikke opp til å bli valgt inn på Stortinget. Fra 1945 til 1952 var han leder for partiet. Han var også medlem av Norsk Kvinnesaksforening og stod som undertegner at et opprop til støtte for foreningens virke i 1936.